techiaith/cofnodycynulliad_en-cy huggingface dataset:
English: Thank you very much, Peredur, and I too would like to thank Tŷ Hafan for all of the work it does, and to wish them a very happy birthday for all the work that they've done over the years. They've transformed people's lives at a time when people are going through the hardest possible ordeal in their lives, and we can't thank them enough for everything they have done for children and their families over those 23 years. Thank you also -
Welsh: Diolch yn fawr, Peredur, a hoffwn i hefyd roi diolch i'r holl waith mae Tŷ Hafan wedi'i wneud, a dymuno pen-blwydd hapus iddyn nhw am eu holl waith nhw dros y blynyddoedd. Maen nhw wedi trawsnewid bywydau pobl mewn cyfnod lle mae pobl wirioneddol yn mynd trwy'r amser caletaf yn eu bywydau nhw, a gallwn ni ddim diolch digon iddyn nhw am bopeth maen nhw wedi'i wneud i blant a theuluoedd ar draws yr holl flynyddoedd hynny. Diolch hefyd -
English: And finally -
Welsh: Ac yn olaf -
English: Sorry, Minister.
Welsh: Mae'n ddrwg gennyf i, Gweinidog.
English: Thank you, Peredur. But just to say, of course we understand that there is a second phase to this, and, obviously, the financial issues associated with this will continue to be explored during that second phase.
Welsh: Diolch, Peredur. Ond dim ond i ddweud, wrth gwrs, rydym ni'n deall bod ail gam i hyn, ac, yn amlwg, bydd y materion ariannol sy'n gysylltiedig â hyn yn parhau i gael eu harchwilio yn ystod yr ail gam hwnnw.
English: Finally, Sam Rowlands.
Welsh: Ac yn olaf, Sam Rowlands.
English: Thank you, Deputy Presiding Officer, and thank you, Minister, for bringing forward today's statement. Since becoming a Member of the Senedd, one of the first things I did was meet with and visit Tŷ Gobaith in my region, North Wales, who, alongside Tŷ Hafan, do carry out exceptional work, and it's all been acknowledged here today, in supporting young patients and their loved ones. I've been really taken aback by the work that they offer and provide. One of the huge concerns that they raised with me was this lack of funding from Government, and, therefore, I'm really pleased that cross-party support in relation to this lack of funding has led to Government today announcing a reform of hospice funding. I, like others here today, welcome this long-awaited funding, which is a good start, to acknowledge the importance of this work and make a real difference to the support that hospices can provide to people. But looking ahead, Minister, and at the national programme board for end-of-life care that you're setting up, how will we be assured of their speedy progress, and how will you balance the voice of hospices on this board with competing voices for such important funding?
Welsh: Diolch, Dirprwy Lywydd, a diolch, Gweinidog, am gyflwyno'r datganiad heddiw. Ers i mi ddod yn Aelod o'r Senedd, un o'r pethau cyntaf a wnes i oedd cwrdd ac ymweld â Thŷ Gobaith yn fy rhanbarth i, gogledd Cymru, sydd, ynghyd â Thŷ Hafan, yn gwneud gwaith eithriadol, ac mae'r cyfan wedi cael ei gydnabod yma heddiw, wrth gefnogi cleifion ifanc a'u hanwyliaid. Rwyf i wedi cael fy synnu gan y gwaith y maen nhw'n ei gynnig a'i ddarparu. Un o'r pryderon enfawr y gwnaethon nhw ei godi gyda mi oedd y diffyg cyllid hwn gan y Llywodraeth, ac, felly, rwy'n falch iawn bod cefnogaeth drawsbleidiol o ran y diffyg cyllid hwn wedi arwain at y Llywodraeth heddiw yn cyhoeddi diwygio cyllid hosbisau. Rwyf i, fel eraill yma heddiw, yn croesawu'r cyllid hirddisgwyliedig hwn, sy'n ddechrau da, i gydnabod pwysigrwydd y gwaith hwn a gwneud gwahaniaeth gwirioneddol i'r cymorth y gall hosbisau ei ddarparu i bobl. Ond wrth edrych ymlaen, Gweinidog, ac ar fwrdd y rhaglen genedlaethol ar gyfer gofal diwedd oes yr ydych chi'n ei sefydlu, sut y byddwn ni'n cael sicrwydd o'u cynnydd cyflym, a sut y byddwch chi'n cydbwyso llais hosbisau ar y bwrdd hwn â lleisiau eraill sy'n cystadlu am gyllid mor bwysig?
English: Thanks very much, Sam. I'm afraid I haven't had a chance to visit Tŷ Gobaith yet, and I very much look forward to doing that, and the same thing with Tŷ Hafan. I'm afraid a pandemic is not the best time to visit hospices, but I very much look forward to having the opportunity to do that and to thank the staff for their incredible work over so many years. You're absolutely right that the national end-of-life care programme will take into account the need to make sure that we are putting adequate funding in, and they will be looking at the variances in terms of the voluntary sector hospice models to make sure that we are getting a fair assessment, that it's all equal across Wales, making sure that they are giving the service to the whole population.
Welsh: Diolch yn fawr iawn, Sam. Mae gen i ofn nad ydw i wedi cael cyfle i ymweld â Thŷ Gobaith eto, ac rwy'n edrych ymlaen yn fawr at wneud hynny, a'r un peth gyda Thŷ Hafan. Mae arnaf i ofn nad pandemig yw'r amser gorau i ymweld â hosbisau, ond rwy'n edrych ymlaen yn fawr at gael y cyfle i wneud hynny ac i ddiolch i'r staff am eu gwaith anhygoel dros gynifer o flynyddoedd. Rydych chi'n hollol gywir, bydd y rhaglen gofal diwedd oes genedlaethol yn ystyried yr angen i sicrhau ein bod ni'n rhoi cyllid digonol i mewn, a byddan nhw'n edrych ar yr amrywiannau o ran modelau hosbis y sector gwirfoddol i sicrhau ein bod yn cael asesiad teg, ei fod i gyd yn gyfartal ledled Cymru, gan sicrhau eu bod yn rhoi'r gwasanaeth i'r boblogaeth gyfan.
English: Item 5 this afternoon is a statement from the Minister for Social Justice on Holocaust Memorial Day, and I call on the Minister, Jane Hutt, to make the statement.
Welsh: Eitem 5 y prynhawn yma: datganiad gan y Gweinidog Cyfiawnder Cymdeithasol - Diwrnod Cofio'r Holocost. Galwaf ar y Gweinidog, Jane Hutt, i wneud y datganiad.
English: Diolch yn fawr, Sioned Williams, and also can we thank you for those powerful accounts of those survivors and family members, and the importance of recognising that those stories must live and continue as they educate us - all of us - and so many have been touched by that? And those stories will be heard, of course, during the week: on Thursday, Eva Clarke, with the First Minister. There are still survivors, who can - . And there are so few left now who can give those accounts, and it is important that we recognise and support those together.
Welsh: Diolch yn fawr, Sioned Williams, a gawn ni ddiolch i chi hefyd am yr adroddiadau grymus hynny gan y goroeswyr hynny ac aelodau o'u teulu, a phwysigrwydd cydnabod bod yn rhaid i'r straeon hynny fyw a pharhau wrth iddyn nhw ein haddysgu - pob un ohonom ni - ac mae cymaint wedi cael eu cyffwrdd gan hynny? A bydd y straeon hynny'n cael eu clywed, wrth gwrs, yn ystod yr wythnos: ddydd Iau, Eva Clarke, gyda'r Prif Weinidog. Mae goroeswyr o hyd, sy'n gallu - . Ac mae cyn lleied ar ôl nawr sy'n gallu rhoi'r hanesion hynny, ac mae'n bwysig ein bod yn cydnabod ac yn cefnogi'r rheini gyda'n gilydd.
English: Thank you for your statement, Minister. You quite rightly mentioned the massacres that have occurred since the Holocaust, but I just want to mention a couple of the massacres that occurred during and immediately after the first world war, which are very vividly and passionately remembered by many of my constituents. Sioned Williams has just mentioned the Armenian massacre of 1915. This was a Turkish Government-sanctioned attempt to exterminate the Armenian people. Over 1 million Armenians were murdered, using many of the methods subsequently adopted by the Nazis: forced eviction, forced marches, starvation, stabbing, and ultimately firing squads and burial in thinly disguised mass graves. All of this is painstakingly recorded by Patrick Thomas, the Carmarthenshire priest, who is revered by Welsh Armenians. The Jallianwala Bagh massacre in Amritsar of 1919 cannot be described as an extermination - the unarmed civilians who were gunned down are counted in their thousands rather than the millions - but the fact that the massacre was carried out by the British army in order to suppress demands for Indian independence should make it equally shocking, because it was carried out in our name, or in the name of the British empire. Roundly denounced by Winston Churchill in the House of Commons, it has never led to a formal apology to the Indians, and particularly the Sikhs -
Welsh: Diolch am eich datganiad, Gweinidog. Rydych chi yn llygad eich lle'n sôn am sawl cyflafan sydd wedi digwydd ers yr Holocost, ond hoffwn sôn am un ddwy gyflafan a ddigwyddodd yn ystod ac yn syth ar ôl y rhyfel byd cyntaf, y mae gan lawer o'm hetholwyr gof byw ac atgofion grymus ohonyn nhw. Mae Sioned Williams newydd sôn am gyflafan Armenaidd 1915. Roedd hwn yn ymgais a noddwyd gan Lywodraeth Twrci i ddileu pobl Armenaidd. Llofruddiwyd dros 1 miliwn o Armeniaid, gan ddefnyddio llawer o'r dulliau a fabwysiadwyd wedyn gan y Natsïaid: dadfeddiannu gorfodol, gorymdeithiau gorfodol, newyn, trywanu, ac yn y pen draw sgwadiau saethu a chladdu mewn beddau torfol bas. Mae hyn i gyd yn cael ei gofnodi'n ofalus gan Patrick Thomas, yr offeiriad o Sir Gaerfyrddin, y mae Armeniaid Cymreig yn ei edmygu. Ni ellir disgrifio cyflafan Jallianwala Bagh yn Amritsar yn 1919 fel ymgais i ddifa - caiff y sifiliaid di-arfau a gafodd eu saethu eu cyfrif yn eu miloedd yn hytrach na'r miliynau - ond dylai'r ffaith mai byddin Prydain a oedd yn gyfrifol am y gyflafan er mwyn atal galwadau am annibyniaeth i'r India ei gwneud hi yr un mor frawychus, am iddi gael ei chynnal yn ein henw ni, neu yn enw'r ymerodraeth Brydeinig. Cafodd hyn ei wadu'n llwyr gan Winston Churchill yn Nhŷ'r Cyffredin, nid yw erioed wedi arwain at ymddiheuriad ffurfiol i'r India, ac yn enwedig y Sikhiaid -
English: Jenny, can you ask your question, please?
Welsh: Jenny, a wnewch chi ofyn eich cwestiwn, os gwelwch yn dda?
English: - who really warn about this. So, I appreciate that, above all, Holocaust Memorial Day remains an unimaginable burden for the Jewish community in Cardiff, as well as the Gypsy and Traveller and Roma community, and also all the gay community, who were massacred by the Nazis. But today, as the prospect of war in eastern Europe raises its ugly head again, what does the Minister think we can do about understanding that it is war and want and racism that fuels these terrible massacres that have divided communities based on our differences of religion, race or sexual orientation, and that war does nothing but harm, as we have seen in the starvation faced by most of the population of Afghanistan this winter?
Welsh: - sy'n rhybuddio am hyn mewn gwirionedd. Felly, rwy'n sylweddoli, yn anad dim, fod Diwrnod Cofio'r Holocost yn parhau i fod yn faich unigryw i'r gymuned Iddewig yng Nghaerdydd, yn ogystal â'r gymuned Sipsiwn a Theithwyr a Roma, a hefyd yr holl gymuned hoyw, a gafodd eu lladd gan y Natsïaid. Ond heddiw, wrth i'r posibilrwydd o ryfel yn nwyrain Ewrop godi eto, beth mae'r Gweinidog yn credu y gallwn ni ei wneud ynghylch deall mai rhyfel ac eisiau a hiliaeth sy'n sail i'r lladdfeydd ofnadwy hyn sydd wedi rhannu cymunedau yn seiliedig ar ein gwahanol grefyddau, hil neu gyfeiriadedd rhywiol, ac nad yw rhyfel yn gwneud dim ond niwed, fel y gwelsom ni yn y newyn a wynebir gan y rhan fwyaf o boblogaeth Afghanistan y gaeaf hwn?
English: - and teaching aids and resource material. The Lessons from Auschwitz project that the Minister mentioned in her statement allows two post-16 students from every school and college in the country to visit Auschwitz-Birkenau. In commemorating Holocaust Memorial Day and the liberation of Auschwitz-Birkenau on 27 January 1945, we bear witness to those who endured genocide and honour the survivors and all those whose lives were changed beyond recognition. As is also written on the wall at Auschwitz: 'Those who do not remember the past are condemned to repeat it.' Diolch.
Welsh: - a chymhorthion addysgu a deunydd adnoddau. Mae'r prosiect Gwersi o Auschwitz y soniodd y Gweinidog amdano yn ei datganiad yn caniatáu i ddau fyfyriwr ôl-16 o bob ysgol a choleg yn y wlad ymweld ag Auschwitz-Birkenau. Wrth goffáu Diwrnod Cofio'r Holocost a rhyddhau Auschwitz-Birkenau ar 27 Ionawr 1945, rydym yn dyst i'r rhai a ddioddefodd hil-laddiad ac yn anrhydeddu'r goroeswyr a phawb y newidiwyd eu bywydau y tu hwnt i adnabyddiaeth. Fel sydd hefyd wedi'i ysgrifennu ar y wal yn Auschwitz: 'Mae'r rhai nad ydynt yn cofio'r gorffennol wedi eu tynghedu i'w ailadrodd.' Diolch.
English: There are some horrors in history that are so evil that human beings want to try and forget them, but we must never do that with the Holocaust, because it was a horror perpetrated almost in plain sight, and it is the banality of the evil and the fact that it happened over years that stands out as well: a railway that was built to take people to gas chambers to die, queues of people to be processed, a web of deception and betrayal, families like the Franks, with Anne and her diary, that were ripped from hiding places and thrown to be slaughtered. Minister, Hugo Rifkind wrote a remarkable blog about the Holocaust in 2015 emphasising how important it is that we continue to talk about the fact that it was what people did - the people. This is what I'd like to ask you about. He focuses on how easily it happened, how, although people who killed and the people who were killed had grown up alongside one another, some of them identified traits that they wanted to wipe from the face of the earth. Rifkind said: 'The dead and killers alike knew china teapots, Mozart, varieties of cheese Then, one day, theybegan to slide towards something else.' So, Minister, do you agree that this is one of the principal reasons we have to mark this day, because that slide into horror is something that can lurk beneath the most seemingly civilised of societies, of times - that we cannot take for granted that that was another place, another time, that it can never be safe to bury it in history's tide?
Welsh: Mae yna rai erchyllterau mewn hanes sydd mor ddrwg fel bod pobl eisiau ceisio eu hanghofio, ond rhaid i ni beidio byth â gwneud hynny gyda'r Holocost, oherwydd roedd yn arswyd a gyflawnwyd bron iawn yn gyhoeddus, a chyffredinedd y drwg a'r ffaith ei fod wedi digwydd dros flynyddoedd sy'n amlygu eu hunain hefyd: rheilffordd a adeiladwyd i fynd â phobl i siambrau nwy i farw, ciwiau o bobl i'w prosesu, gwe o dwyll a brad, teuluoedd fel y teulu Frank, gydag Anne a'i dyddiadur, a gafodd eu llusgo o guddfannau a'u taflu i'w lladd. Gweinidog, ysgrifennodd Hugo Rifkind flog hynod am yr Holocost yn 2015 yn pwysleisio pa mor bwysig yw hi ein bod yn parhau i siarad am y ffaith mai dyna a wnaeth pobl - y bobl. Dyma'r hyn yr hoffwn ei ofyn i chi amdano. Mae'n canolbwyntio ar ba mor hawdd y digwyddodd, sut, er bod pobl a laddodd a'r bobl a laddwyd wedi eu magu ochr yn ochr â'i gilydd, bu i rai ohonyn nhw weld nodweddion yr oedd arnyn nhw eisiau eu dileu o wyneb y ddaear. Dywedodd Rifkind: 'Roedd y meirw a'r llofruddion fel ei gilydd yn adnabod tebotau Tsieina, Mozart, mathau o gawsiau Yna, un diwrnod, maen nhw'n dechrau llithro tuag at rywbeth arall.' Felly, Gweinidog, a ydych yn cytuno mai dyma un o'r prif resymau y mae'n rhaid i ni nodi'r diwrnod hwn, oherwydd fe all y llithriad hwnnw i arswyd fod yn rhywbeth sy'n llechu o dan y mwyaf gwaraidd o gymdeithasau, o adegau - na allwn gymryd yn ganiataol mai lle arall oedd hwnnw, adeg arall, na all byth fod yn ddiogel ei gladdu yn llanw hanes?
English: Thank you very much, Delyth Jewell. I will simply say that every word you said is pertinent and important for us, not just today in responding to this statement, but in how we move forward as elective representatives, as Government Ministers and in communities. Commemorating the Holocaust is important, to recognise and to ensure that we never forget - never forget - how dangerous, hateful and divisive narratives can be, what can happen when people and communities are targeted and dehumanised because of who they are. I've talked about the 'othering' of sections of society that happens. It can become incremental in terms of undermining freedoms and, indeed, undermining the rule of law. We know the Holocaust didn't happen overnight. It began with a gradual erosion of human rights and divisive rhetoric against people who were different or were perceived to be different to others. So, those are the lessons we learn today.
Welsh: Diolch yn fawr iawn, Delyth Jewell. Dywedaf yn syml fod pob gair a ddywedoch chi yn berthnasol ac yn bwysig i ni, nid yn unig heddiw wrth ymateb i'r datganiad hwn, ond yn y ffordd yr ydym ni'n symud ymlaen fel cynrychiolwyr etholedig, yn Weinidogion y Llywodraeth ac mewn cymunedau. Mae coffáu'r Holocost yn bwysig, i gydnabod ac i sicrhau nad ydym byth yn anghofio - byth yn anghofio - pa mor beryglus, atgas a chynhennus y gall naratif fod, beth all ddigwydd pan gaiff pobl a chymunedau eu targedu a'u dad-ddynoli oherwydd pwy ydyn nhw. Rwyf wedi sôn am yr 'aralleiddio' rhannau o gymdeithas sy'n digwydd. Gall ddigwydd yn raddol o ran tanseilio rhyddid ac, yn wir, tanseilio rheolaeth y gyfraith. Rydym yn gwybod na ddigwyddodd yr Holocost dros nos. Dechreuodd gydag erydiad graddol o hawliau dynol a rhethreg ymrannol yn erbyn pobl a oedd yn wahanol neu a ystyriwyd yn wahanol i eraill. Felly, dyna'r gwersi rydym ni'n eu dysgu heddiw.
English: Thanks very much, Peter Fox, and thank you, also, for your very powerful contribution this afternoon, drawing, as many of us will do and have done this afternoon, from your own constituent, from a survivor, and for that survivor being able to share her story and the story of her family, and her survival and the horrific impact that the Holocaust had on her life, but being able to share that as part of the education that we all need and that we're now embedding in our Lessons from Auschwitz project. I can, just finally, assure you that - with all of your commitments today - this is a commitment, and I think I've reflected that, in terms of our new curriculum, our ethos and values of this Welsh Government. I hope I can say, on behalf of the Welsh Parliament, how important it is that we continue with our support for the Holocaust Educational Trust and, indeed, for the Holocaust Memorial Day Trust, and that this is embedded into the life of Wales, not just today but every day, and in our schools and education.
Welsh: Diolch yn fawr iawn, Peter Fox, a diolch, hefyd, am eich cyfraniad pwerus iawn y prynhawn yma, gan dynnu, fel y bydd llawer ohonom ni yn ei wneud ac wedi'i wneud y prynhawn yma, o'ch etholwr eich hun, o oroeswr, a'r goroeswr honno yn gallu rhannu ei stori a stori ei theulu, a'i goroesiad hi a'r effaith erchyll a gafodd yr Holocost ar ei bywyd, ond yn gallu rhannu hynny fel rhan o'r addysg sydd ei hangen arnom ni i gyd ac yr ydym bellach yn ei hymgorffori yn ein prosiect Gwersi o Auschwitz. Gallaf, i orffen, eich sicrhau - gyda'ch holl ymrwymiadau heddiw - bod hwn yn ymrwymiad, ac rwy'n credu fy mod wedi adlewyrchu hynny, o ran ein cwricwlwm newydd, ein hethos a'n gwerthoedd yn y Llywodraeth hon yng Nghymru. Gobeithio y gallaf ddweud, ar ran Senedd Cymru, pa mor bwysig ydyw ein bod yn parhau â'n cefnogaeth i Ymddiriedolaeth Addysgol yr Holocost ac, yn wir, i Ymddiriedolaeth Diwrnod Cofio'r Holocost, a bod hyn yn rhan annatod o fywyd Cymru, nid yn unig heddiw ond bob dydd, ac yn ein hysgolion a'n haddysg.
English: The next item is a statement by the Deputy Minister for Mental Health and Well-being, an update on the substance misuse delivery plan for 2019-22. I call on the Deputy Minister, Lynne Neagle.
Welsh: Yr eitem nesaf yw datganiad gan y Dirprwy Weinidog Iechyd Meddwl a Llesiant ar y wybodaeth ddiweddaraf am y cynllun cyflawni ar gyfer camddefnyddio sylweddau 2019-22. Galwaf ar y Dirprwy Weinidog, Lynne Neagle.
English: Diolch, Deputy Llywydd. Minister, like others I've also seen the good work of Kaleidoscope, so I'll add my own congratulations for the work that they do as well. My question, Minister, is linked to the blood-borne virus element of the strategy. I noticed that other UK nations have their target dates to accelerate the elimination of hepatitis C. In England and Northern Ireland the date is 2025, in Scotland it's 2024, and in Wales it remains 2030. So, my question is - . I'm just wondering, as we move out of the pandemic, I wonder if there's a chance here, an opportunity, to build on much of the good work, I think, that's been done in Wales in that regard. I wonder, Minister, if you would produce a national elimination strategy for hepatitis C in particular, and I wonder if the Government and you would commit to considering eliminating hepatitis C by 2025, in line with the other UK nations.
Welsh: Diolch, Dirprwy Lywydd. Gweinidog, fel eraill rwyf i hefyd wedi gweld gwaith da Kaleidoscope, felly fe wnaf ychwanegu fy llongyfarchiadau fy hun am y gwaith y maen nhw'n ei wneud hefyd. Mae fy nghwestiwn i, Gweinidog, yn gysylltiedig ag elfen feirws sy'n cael ei gludo yn y gwaed y strategaeth. Sylwais fod gan wledydd eraill y DU eu dyddiadau targed i gyflymu'r broses o ddileu hepatitis C. Yn Lloegr a Gogledd Iwerddon y dyddiad yw 2025, yn yr Alban mae'n 2024, ac yng Nghymru mae'n parhau i fod yn 2030. Felly, fy nghwestiwn i yw - . Meddwl ydw i tybed, wrth i ni symud allan o'r pandemig, tybed a oes cyfle yma i adeiladu ar lawer o'r gwaith da, rwy'n credu, sydd wedi'i wneud yng Nghymru yn hynny o beth. Tybed, Gweinidog, a fyddech yn cynhyrchu strategaeth dileu genedlaethol ar gyfer hepatitis C yn benodol, a tybed a fyddai'r Llywodraeth a chithau'n ymrwymo i ystyried dileu hepatitis C erbyn 2025, yn unol â gwledydd eraill y DU.
English: Thank you very much, Russell, and can I endorse your kind words about Kaleidoscope as well? We're very lucky in Wales to have some brilliant third sector organisations in this area. In relation to your comments about blood-borne viruses, I'm very happy to have a look at the target. I would need to do that, obviously, in partnership with the Minister for Health and Social Services, but I'm very happy to have those discussions. I would add that some of the things that we're doing already will make a significant contribution to improving things in that area. If you take the injectable buprenorphine, that's leading, obviously, to many fewer people who are injecting themselves on the streets in an unsafe way. So, we are doing things and taking initiatives that will contribute to that. But I'm very happy to have further discussions with the Minister for Health and Social Services about the target that you've referred to.
Welsh: Diolch yn fawr iawn, Russell, ac a gaf i gymeradwyo eich geiriau caredig am Kaleidoscope hefyd? Rydym ni'n lwcus iawn yng Nghymru i gael sefydliadau trydydd sector gwych yn y maes hwn. O ran eich sylwadau am feirysau sy'n cael eu cludo yn y gwaed, rwy'n hapus iawn i gael golwg ar y targed. Byddai angen i mi wneud hynny, yn amlwg, mewn partneriaeth â'r Gweinidog Iechyd a Gwasanaethau Cymdeithasol, ond rwy'n hapus iawn i gael y trafodaethau hynny. Hoffwn ychwanegu y bydd rhai o'r pethau yr ydym ni'n eu gwneud eisoes yn gwneud cyfraniad sylweddol at wella pethau yn y maes hwnnw. Os cymerwch chi'r byprenorphine chwistrelladwy, mae hynny'n arwain, yn amlwg, at lawer llai o bobl sy'n chwistrellu eu hunain ar y strydoedd mewn ffordd anniogel. Felly, rydym yn gwneud pethau ac yn ymgymryd â mentrau a fydd yn cyfrannu at hynny. Ond rwy'n hapus iawn i gael trafodaethau pellach gyda'r Gweinidog Iechyd a Gwasanaethau Cymdeithasol am y targed yr ydych wedi cyfeirio ato.
English: Thank you, Deputy Minister. The next two items have been withdrawn, so that brings today's proceedings to a close.
Welsh: Diolch i'r Dirprwy Weinidog. Mae'r ddwy eitem nesaf wedi eu tynnu nôl, felly mae hynny'n dod a'n busnes i ben am heddiw.
English: Good morning, thank you very much, Chair. Just to declare an interest, as has been stated previously in my public declaration of interests on the Senedd website. Thank you very much.
Welsh: Bore da, diolch yn fawr iawn, Gadeirydd. Dim ond i ddatgan diddordeb, datgan yr hyn sydd wedi cael ei ddatgan eisoes a sydd ar fy natganiad cyhoeddus ar wefan y Senedd. Diolch yn fawr iawn.